Afrikaanse romantiese avontuurfilm Pad na jou Hart word op 14 Februarie 2014 vrygestel. | Pad na jou Hart
Afrikaanse romantiese avontuurfilm Pad na jou Hart word op 14 Februarie 2014 vrygestel.
Submitted by admin on Sat, 11/02/2013 - 10:16
Die jong, aantreklike en selfvoldane besigheidsman, Basson van Rensburg (Ivan Botha), het vyf dae om by sy pa se begrafnisdiens in Kaapstad uit te kom, maar hy moet sekere take voltooi op hierdie reis voordat hy die suksesvolle familiemaatskappy kan oorneem. Sy enigste kans om betyds in die Kaap te kom, is om 'n rygeleentheid saam met die beeldskone, boheemse meisie, Amory (Donnalee Roberts) te kry.
Hul veiligheid word skielik bedreig wanneer 'n donker figuur met sy eie agenda hulle op sy motorfiets inhaal. Basson en Amory word gekonfronteer met teleurstelling, hartseer en die wete dat dit onvermydelik is dat jy op jou lewenspad 'n paar slaggate gaan tref of verkeerde afdraaie gaan neem. Maar maak nie saak hoe moeilik die pad mag wees nie, op pad na ware liefde, is waar jy jou ware noord sal vind.
Akteur, skrywer en vervaardiger Ivan Botha is bekend vir sy hoofrol as Wimpie Koekemoer in die suksesvolle Afrikaanse filmtrilogie Bakgat 1, 2 en 3 (waarvoor hy in 2009 'n SAFTA- nominasie ontvang het) en ook as Pieter van Heerden in die gewilde SABC2-sepie 7de Laan.
Die Suid-Afrikaanse aktrise en model Donnalee Roberts het in 2013 die hoofrol van Cybil Ferreira in die film Klein Karoo vertolk waarvoor sy 'n SAIFTA-nominasie vir beste aktrise ontvang het. Sy is bekend vir haar rol as die jong mode-ontwerper Annelie van Heerden in die SABC2-sepie 7de Laan.
"Dit was vir ons belangrik om 'n storie te skryf en 'n film te maak met soveel diepte dat dit onmoontlik is om nie aangeraak te wees deur die film wanneer jy by die teater uitstap nie”
- Donnalee Roberts.
"Pad na jou Hart vat jou op 'n reis deur ons land waar jy weer ontdek hoe beeldskoon Suid-Afrika is terwyl jy saam lag, saam huil en opnuut besef waaroor die lewe regtig gaan"
- Ivan Botha.
Die storie is deur Francois Bloemhof in 'n roman verwerk en word op 20 November 2013 deur NB Uitgewers vrygestel.
Die sanggroep ADAM en Joe Foster maak verskynings in Pad na jou Hart en elk het 'n oorspronklike liedjie vir die rolprent geskryf, naamlik Sal Oorlog vir jou Maak (ADAM) en Pad na jou Hart (Joe Foster). Die klankbaan word einde Januarie 2014 vrygestel.
Pad na Jou Hart is 'n romantiese avontuurfilm wat jou sal laat lag, huil en verlief maak op verlief wees.
"Die mees romantiese film van die jaar."
Ivan Botha - info@padnajouhart.com
Radio-publisiteit – Alishia van Deventer – alishia@starburstmusic.co.za – 083 635 4717
The Film Factory – Claudia de Witt – 011 782 2096
Eben Pienaar – eben@nb.co.za
Ale Steyn – ale.steyn@nb.co.za – 021 406 3033
Alishia van Deventer – alishia@starburstmusic.co.za – 083 635 4717
Webwerf en Sosiale Netwerke
Facebook: facebook.com/padnajouhartfilm / facebook.com/PadNaJouHart